इन दिनों मेरी क्या हालत है इस बारे में मेरा ब्वॉयफ्रेंड सब जानता है लेकिन साथ देने के बदले मेरा कॉल नहीं उठाता, मैसेज का रिप्लाई नहीं देता। हमारा रिश्ता चार साल से चल रहा है और आज जिन हालातों में आकर टूट गया, मेरे घरवालों ने मुझे कितनी गंदी-गंदी बातें कहीं, जो मैं कह भी नहीं सकती। एक तरफ मां-बाप कहते हैं कि हम उनके बच्चे हैं और दूसरी तरफ हमारी जिंदगी को घर की इज्जत और लोग क्या कहेंगे पर टिका देते हैं।